Legal Document

Category: 39

Text:
18. ΝΟΜΟΣ υπ’ αριθ. 175 της 18/23 Σεπτ. 1975 (ΦΕΚ Α΄ 201)  Περί αυξήσεως της οργανικής δυνάμεως των Σωμάτων Χωροφυλακής και Αστυνομίας Πόλεων και ρυθμίσεως θεμάτων αποδοχών Δοκίμων Χωροφυλάκων και Δοκίμων Αστυφυλάκων.  Άρθρ.1.-Η κατά την δημοσίευσιν του παρόντος υφισταμένη οργανική δύναμις Γενικών Υπηρεσιών των Σωμάτων Χωροφυλακής και Αστυνομίας Πόλεων αυξάνεται, δια μεν την Χωροφυλακήν κατά 800 Χωροφύλακας, δια δε την Αστυνομίαν Πόλεων κατά 700 Αστυφύλακας. ΄Αρθρ.2.-Οι εκ των κατατασσομένων ως δόκιμοι Χωροφύλακες και δόκιμοι Αστυφύλακες έχοντες εκπληρώσει τας στρατιωτικάς των υποχρεώσεις, εφ’ όσον προορίζονται δια την επάνδρωσιν Τεθωρακισμένων ή Μηχανοκινήτων Μονάδων θεωρούνται, ως προς τας αποδοχάς και μόνον, μόνιμοι Χωροφύλακες–Αστυφύλακες από της κατατάξεώς των. Άρθρ.3.-Το άρθρ. 38 του Β.Δ. της 31.12.1957/ 20.1.1958 «περί κωδικοποιήσεως διατάξεων αφορωσών το Σώμα της Αστυνομίας Πόλεων» καταργείται. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  Κατώτερα ΄Οργανα Σωμάτων Ασφαλείας 4.Α.ζ.17-19   692